C 80/14
MT
Il-Ġurnal Uffiċjali tal-Unjoni Ewropea
3.3.2023
Għal miżuri li jikkontribwixxu għas-sigurtà tal-provvista tal-enerġija, l-Istati Membri huma mistiedna wkoll jagħtu attenzjoni lid-dimensjoni taċ-ċibersigurtà tal-proġetti, biex jimminimizzaw, kemm jista’ jkun, ir-riskji potenzjali ta’ interruzzjonijiet fl-enerġija.
(b)
it-tisħiħ tal-effiċjenza enerġetika fil-bini u fl-infrastruttura kritika tal-enerġija, id-dekarbonizzazzjoni tal-industrija, iż-żieda filproduzzjoni u l-użu tal-bijometan sostenibbli, l-idroġenu rinnovabbli jew ħieles mill-fjuwils fossili u ż-żieda tas-sehem u l-aċċellerazzjoni tal-użu tal-enerġija rinnovabbli 1) dan jinkludi miżuri bħar-rinnovazzjonijiet tal-effiċjenza enerġetika tal-bini, inklużi miżuri għat-titjib tal-effiċjenza enerġetika jew l-integrazzjoni ta’ sorsi tal-enerġija rinnovabbli, jew id-dekarbonizzazzjoni tas-sistemi tat-tisħin u tat-tkessiħ, jew miżuri ta’ effiċjenza enerġetika f’sistemi effiċjenti ta’ tisħin u tkessiħ distrettwali, jew titjib kosteffettiv tal-effiċjenza enerġetika għall-intrapriżi, jiġifieri dawk li jimplimentaw ir-rakkomandazzjonijiet li jirriżultaw mill-awditi tal-enerġija.
Tali miżuri jnaqqsu d-dipendenza fuq il-fjuwils fossili u jappoġġaw l-użu talenerġija rinnovabbli.
L-objettiv, pereżempju, jintlaħaq billi: — jingħata appoġġ għar-rinnovazzjoni u għat-teknoloġiji li jtejbu r-rendiment tal-bini fl-użu tal-enerġija bi, pereżempju, mill-inqas 30 % bħala medja (b’aċċess preferenzjali għall-bini bl-agħar rendiment u l-unitajiet domestiċi b’introjtu baxx); — id-dekarbonizzazzjoni tas-sistemi tat-tisħin u t-tkessiħ biex isiru effiċjenti, bħall-pompi tas-sħana (inklużi pompi tas-sħana ibridi), tisħin u tkessiħ distrettwali effiċjenti ħafna fl-użu tal-enerġija u rinnovabbli, fotovoltajċi (PV), ħżin tal-enerġija għall-enerġija rinnovabbli fuq il-post, termostati intelliġenti, eċċ. — l-użu ta’ strumenti finanzjarji speċifiċi jew il-kontribuzzjoni għall-garanzija InvestEU biex jiġu appoġġati investimenti fir-rinnovazzjoni tal-enerġija tal-bini (bħal modifiki retroattivi ta’ bini residenzjali u mhux residenzjali bl-agħar prestazzjoni, id-dekarbonizzazzjoni tas-sistemi tat-tisħin u l-installazzjoni ta’ sorsi talenerġija rinnovabbli fuq il-post); — l-istabbiliment ta’ faċilitajiet ta’ assistenza teknika nazzjonali jew reġjonali li jappoġġaw l-iżvilupp ta’ pipeline kbir b’effiċjenza enerġetika finanzjarjament soda u proġetti ta’ rinnovazzjoni tal-bini li jattiraw investituri privati; — l-istabbiliment ta’ Fondi Nazzjonali għall-Effiċjenza Enerġetika, jew it-tisħiħ tiegħu jekk diġà jeżisti, bi strumenti finanzjarji ddedikati għall-effiċjenza enerġetika u r-rinnovazzjoni tal-bini; — aġġornament tal-leġiżlazzjoni relatata mal-kostruzzjoni u mal-bini biex ikun meħtieġ li l-kostruzzjonijiet u r-rinnovazzjonijiet ġodda jkunu aktar effiċjenti fl-użu tal-enerġija; — miżuri leġiżlattivi li jirrikjedu installazzjoni obbligatorja ta’ miters intelliġenti tal-enerġija fil-bini; 2) L-objettiv tad-dekarbonizzazzjoni tal-industrija huwa kopert b’mod aktar speċifiku fil-kaxxa ta’ hawn taħt.
3) L-objettiv li jiġi appoġġat l-użu tal-bijometan u tal-idroġenu sostenibbli huwa relatat ma’ investimenti biex jiżdiedu l-kapaċità tal-produzzjoni u l-użu tal-bijometan sostenibbli, (inklużi konnessjonijiet li jippermettu t-taħlit tiegħu fl-infrastruttura tal-gass) u biex tiżdied il-kapaċità tal-produzzjoni tal-idroġenu rinnovabbli (8) (inkluża ż-żieda filkapaċità tal-ġenerazzjoni tal-enerġija rinnovabbli korrispondenti meħtieġa għall-produzzjoni tal-idroġenu rinnovabbli).
L-objettivi huma relatati wkoll mal-investiment fil-kapaċità tal-produzzjoni tal-idroġenu (9) mingħajr użu ta’ fjuwils fossili u fl-infrastruttura ddedikata tal-idroġenu, inklużi l-pipelines, il-ħżin u t-terminals fil-portijiet.
Ir-riformi korrispondenti jistgħu jikkonsistu f’inċentivi għal investimenti fil-produzzjoni jew l-użu ta’ bijometan u bijogass sostenibbli (kwoti, kuntratt għad-differenzi) jew riformi li jfasslu qafas leġiżlattiv u reġimi regolatorji xierqa għall-produzzjoni, l-użu, it-trasport u l-ħżin tal-idroġenu rinnovabbli jew mingħajr fjuwils fossili, b’enfasi fuq setturi diffiċli biex jiġu dekarbonizzati, f’konformità mal-istrateġija tal-UE għall-idroġenu.
(8) Idroġenu rinnovabbli tfisser idroġenu prodott minn enerġija rinnovabbli f’konformità mal-metodoloġiji stabbiliti għall-fjuwils rinnovabbli tat-trasport li jkunu wkoll likwidi u gassużi u ta’ oriġini mhux bijoloġika, fid-Direttiva (UE) 2018/2001 u atti ta’ implimentazzjoni u delegati relatati.
(9) Għall-idroġenu ħieles mill-fjuwils fossili, jekk jogħġbok irreferi għall-Qafas Temporanju ta' Għajnuna mill-Istat għall-Kriżijiet biex tiġi appoġġata l-ekonomija wara l-aggressjoni mir-Russja kontra l-Ukrajna (2022/C 426/01) bħala punt ta’ referenza.
Skont l-objettiv għall-produzzjoni u l-użu tal-idroġenu rinnovabbli u mingħajr użu ta’ fjuwil fossili, l-idroġenu prodott permezz tal-piroliżi tal-gass jew permezz tar-riformar tal-metan bl-istim bil-qbid u l-ħżin tal-karbonju ma jistax jiġi appoġġat.